Tanel Kiik

Tanel Kiik (sündinud 23. jaanuaril 1989) on Eesti poliitik, XV Riigikogu liige.  

Tanel Kiik on lõpetanud 2007. aastal Kadrioru Saksa Gümnaasiumihttps://web.archive.org/web/20180117220331/http://www.ksg.edu.ee/et/47-lend ja 2016. aastal Tartu Ülikooli Pärnu kolledži ettevõtluse ja projektijuhtimise erialal cum laude. 2016. aastal alustas ta magistriõpinguid Tartu Ülikooli Johan Skytte poliitikauuringute instituudis.

Tegevus poliitikas
Aastatel 2012–2016 oli Tanel Kiik Jüri Ratase nõunik Riigikogus ja aastatel 2016–2019 peaminister Jüri Ratase büroo juht RiigikantseleisSotsiaalminister Tanel Kiik Vabariigi Valitsus (vaadatud 24. novembril 2019). 

Alates 29. aprillist 2019 oli Tanel Kiik Jüri Ratase teises valitsuses sotsiaalminister ja alates 26. jaanuarist 2021 kuni 3. juunini 2022 Kaja Kallase esimeses valitsuses tervise- ja tööminister.

Ta oli alates 9. septembrist 2022 kuni 9. aprillini 2023 Tallinna abilinnapea, kes vastutas Tallinna Linnavaraameti ja Tallinna Transpordiameti tegevuse eest. Tallinna Linnavalitsuse veebisait.

Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 2070 häält ning osutus valituks.Valimisringkond nr 1 valimised.ee (andmed seisuga 20.04.2023 15:33) 11. aprillil 2023 valiti ta Keskerakonna fraktsiooni esimeheks."Riigikogu Keskerakonna fraktsioon valis esimeheks Tanel Kiige" ERR, 11. aprill 2023

Ta kandideeris 2024. aasta Euroopa Parlamendi valimistel, kogus 2083 häält ning ei osutunud valituks.Euroopa Parlamendi valimiste detailne hääletamistulemus (11.06.2024). Valimised.ee. Kasutatud 12.06.2024, https://ep2024.valimised.ee/et/detailed-voting-result/index.html

Ta kandideeris 2025. aasta kohaliku omavalitsuste volikogude valimistel Mustamäe linnaosas, sai 1739 häält ning osutus valituks.

 Tunnustus 
 2020 Johan Skytte medal (panuse eest tõenduspõhise riigivalitsemise edendamisse Eestis"Tartu Ülikool tunnustab Skytte medaliga sotsiaalminister Tanel Kiike" Tartu Ülikool, 29. mai 2020)
Isiklikku
Tanel Kiige ema on kunstiteadlane Helena Risthein, isa organist ja orelihooldaja Tiit Kiik, vanaisa on elektrotehnikateadlane Endel Risthein.

Ta on abielus Marii Kiigega, peres kasvab tütar Evita (sündinud 2018) ja poeg Lukas Tobias (sündinud 2025)."Kohaneme vaikselt kodus üksteisega." Tanel ja Marii Kiik panid beebile kauni nime. Kroonika.delfi.ee; 11.06.2025

Viited

 Välislingid 
 Merilin Kruuse: "Aktiivne kesknoor, salapäraste MTÜ-de asutaja, maakler ja karskustegelane. Kes on peaministri büroo uus juht Tanel Kiik?" Delfi, 11. detsember 2016
 Vahur Koorits: "MÕJUKAD | Minister, kellele ei meeldi lipsu kanda" Eesti Päevaleht, 22. november 2019

Kategooria:Eesti Keskerakonna poliitikud
Kategooria:XV Riigikogu liikmed
Kategooria:Eesti sotsiaalministrid
Kategooria:Tartu Ülikooli vilistlased
Kategooria:Sündinud 1989